Diari Oficial de la Generalitat Valenciana


Sumari del DOGV 183, del 02-08-1984 (1984/803258)

ORDRE del 17 de juliol de 1984, de la Conselleria de Cultura, Educació i Ciència, per la qual s'estableix el calendari escolar per al curs 1984/85.
---------------------------------------------------------------------------------------------------------------------------------------------------

### Dades del document

Número de DOGV
:   183

Data del DOGV
:   02-08-1984

Secció del DOGV
:   ALTRES DISPOSICIONS

Número del document
:   1984/803258


Data del document
:   17-07-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de juliol de 1984, de la Conselleria de Cultura, Educació i Ciència, per la qual s'estableix el calendari escolar per al curs 1984/85.  
Atesa la necessitat d'establir el calendari escolar que ha de regir als Centres Docents de la Comunitat Valenciana i considerant el pronunciament que sobre aquest tema ha fet el Plenari del Consell Escolar Valencià, vists els articles d'aplicació de la Llei General d'Educació número 14/70, del 4 d'agost, i de la Llei Orgànica 5/80, del 19 de juny, que aprovà l?Estatut de Centres Escolars, i en virtut de les competències atorgades pel Reial Decret 2093/83, del 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'Educació,   
ORDENE:   
Article 1.r  
Al llarg del curs escolar 1984/85, els Centres Docents Públics i Privats d'E.G.B., Pre-escolar, Educació Especial, B.U.P. i Formació Professional de la Comunitat Valenciana es regiran per tot allò que disposa aquesta Ordre.   
Article 2.n  
El Curs Acadèmic, per a tots aquests Centres Docents començarà l'1 de setembre de 1984 i finalitzarà el 31 d'agost de 1985, excepció feta de les activitats pendents del curs anterior.   
Article 3.r  
El Professorat dels nivells afectats per aquest calendari, realitzarà activitats acadèmiques en els Centres des del 3 de setembre fins al 30 de juny, tots dos inclosos, excepció feta de les activitats administratives pendents de realització en el mes de juliol.   
Article 4.t  
Les classes s'efectuaran:   
a) Per a Ensenyaments Bàsics (E.G.B., Pre-escolar i Educació Especial), de dilluns a divendres, durant els dies compresos entre el 12 de setembre de 1984 i el 28 de juny de 1985, tots dos inclosos, llevat dels dies festius i dels corresponents a les vacances.   
b) Per a Ensenyaments Mitjans (B.U.P i F.P.), del dia 26 de setembre de 1984 al dia 15 de juny de 1985, tots dos inclosos.   
Article 5.é  
Seran festius durant el curs escolar, a més del repòs del diumenge, els següents:   
-El 9 octubre: Dia de la Comunitat Valenciana.   
-El 12 d'octubre: Festa Nacional d'Espanya i de la Hispanitat.   
-L'1 de novembre: Tots els Sants.   
-El 8 de desembre: La Inmaculada Concepció.   
-El 19 de març: Sant Josep.   
-L'1 de maig: Festa del Treball.   
-El 6 de juny: Corpus Christi.   
-El 24 de juny: Onomàstica de Sa Majestat.   
Cada localitat podrà establir fins un màxim de tres dies festius entre tots els que s'indiquen com a lectius en aquest calendari. Amb aquesta finalitat, els ajuntaments remetran als Serveis Territorials la relació de festes locals que així hagen estat declarades.   
Article 6.é  
A més de les vacances d'estiu serà període de vacances:   
-A Nadal: des del 23 de desembre de 1984, fins el 6 de gener de 1985, tots dos inclosos.   
-A Setmana Santa: des del 4 fins el 15 d'abril de 1985, tots dos inclosos.   
Article 7.é  
Per a Ensenyaments Bàsics, en els períodes corresponents als mesos de juny i setembre, les activitats escolars dels alumnes es desenrotllaran pel matí, en jornada continuada, de nou a tretze hores. Les hores que en resten fins el compliment de l'horari dels professors, es destinaran de manera flexible segons les necessitats dels Centres, a activitats que no necessiten de la presència d'alumnes.   
No obstant això, els Consells de Direcció podran programar activitats extraescolars amb assistència d'alumnes i professors, que es desenrotllarien en les vesprades dels dies corresponents a aquests mesos.   
Article 8.é  
En Ensenyaments Mitjans, si els Consells de Direcció el consideren oportú, es poden, a l'inici del curs, establir fins tres dies lectius no consecutius, que poden dedicar-se a activitats extraescolars: activitats culturals, viatges amb finalitats educatives, visites a museus o rutes d'interés històric i científic, etc... Les dates establertes per aquests dies, així com els objectius didàctics a aconseguir, seran fetes públiques mitjançant el projecte del Centre i el fullet informatiu, amb la finalitat de que tant l'administració educativa com els membres de cada comunitat escolar, les coneguen amb la deguda anticipació.   
Article 9.é  
Les respectives Direccions Generals de nivell dictaran les disposicions oportunes per desenrotllar i complementar allò que disposa aquesta Ordre.   
Article 10.é  
Aquest calendari escolar haurà d'ésser exposat de forma visible per als interessats en tots els Centres Docents de Pre-escolar, E.G.B., Educació Especial, B.U.P. i Formació Professional de la Comunitat Valenciana.   
Article 11é  
Qualsevol alteració del calendari que per circumstàncies especials es faça necessària, haurà d'ésser autoritzada per la Conselleria de Cultura, Educació i Ciència.   
València, 17 de juliol de 1984.   
El Conseller de Cultura, Educació i Ciència,  
CEBRIA CISCAR I CASABAN